Το προξενιό της Άννας

Το προξενιό της Άννας είναι ελληνική δραματική ταινία του 1972 σε σκηνοθεσία Παντελή Βούλγαρη.

Κέρδισε 3 βραβεία στο φεστιβάλ Βερολίνου και άλλα 5 στο φεστιβάλ Θεσσαλονίκης. Πρόκειται για το μεγάλου μήκους σκηνοθετικό ντεμπούτο του Βούλγαρη και θεωρείται μία από τις σημαντικότερες ταινίες του Νέου Ελληνικού κινηματογράφου.

 Πλοκή 

Το σενάριο αφορά την Άννα (Άννα Βαγενά), μία υπηρέτρια σε ένα αστικό αθηναϊκό σπίτι για 10 ολόκληρα χρόνια, η οποία συμφωνεί να βγει ραντεβού με ένα νεαρό άντρα που της προξενεύουν τα αφεντικά της. Μετά από μία απλή ολιγόλεπτη αργοπορία,οι επιπλήξεις που ακολουθούν φανερώνουν τον τυραννικό χαρακτήρα των αφεντικών της. Η ζωή της εκτυλίσσεται μέσα από διάφορα περιστατικά, τα οποία τελικά την αποτρέπουν από την αποδέσμευσή της ως ψυχοκόρη. Η οικογένεια προκειμένου να την εκμεταλλεύεται της προσφέρει υποσχέσεις και δώρα, και την ελπίδα της αποκατάστασης της δίνοντας της τον σύζυγο που της επιλέγουν. Η οικογενειακή καθημερινότητα με τις παραδοσιακές αστικές συνήθειες, οι προσωπικές αντιπαραθέσεις της οικογένειας με άλλους συγγενείς, αντικατοπτρίζουν την απληστία τους, τον εγωκεντρισμό τους, και την χειραγώγησή τους προς αυτήν να τους περιποιείται και συνάμα να την δεσμεύουν σε ένα κοινωνικό χώρο που όμως δεν νοείται ως ισότιμο μέλος, με αποτέλεσμα η ανεξαρτησία της, και η χειραφέτησή της να αναβάλλεται. Ο χαρακτήρας της ηρωίδας (Άννας Βαγενά) φέρει όλα τα στοιχεία της επαρχιώτικης γυναικείας φυσιογνωμίας που υποτάσσεται, δεσμεύεται με τον λόγο του και ακολουθεί πιστά της παραδόσεις της επαρχιώτικης αντίληψης για την οικογένεια, τα πρότυπα της και την δέσμευση της για το καλό της.

 Διανομή 

 Άννα Βαγενά ως Άννα Βλασσοπούλου
 Κώστας Ρηγόπουλος ως Θόδωρος Μανωλόπουλος
 Σμάρω Βεάκη ως κυρά
 Σταύρος Καλάρογλου ως Κοσμάς Ράπτης
 Αλίκη Ζωγράφου ως Ελισάβετ
 Μαρία Μαρτίκα ως Καίτη Μανωλοπούλου
 Αλέκος Ουδινότης ως Κωστής Ευσταθίου
 Ειρήνη Εμιρζά ως Βάσω
 Μίκα Φλωρά ως Χαρούλα
 Νίκος Γαροφάλλου ως Γιώργος
 Νάσος Κατακουζηνός ως κονφερασιέ
 Λούλα Χρησταρά ως Λένη Βλασσοπούλου

 Παραπομπές 

 Εξωτερικοί σύνδεσμοι 
Το προξενιό της Άννας στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Παντελή Βούλγαρη
Κατηγορία:Ταινίες σε σενάριο Παντελή Βούλγαρη
Κατηγορία:Ταινίες γυρισμένες στην Ελλάδα
Κατηγορία:Σκηνοθετικό ντεμπούτο σε ταινίες
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ταινίες σε παραγωγή Ντίνου Κατσουρίδη
Κατηγορία:Ταινίες τοποθετημένες στην Ελλάδα